Col·laboració amb la Generalitat Valenciana per l’exhumació dels cossos de les persones assassinades pel franquisme. – Compromís per Gandia\nPublicat el 16 Juliol 2019 en General\nL’Alcaldessa de Gandia, Diana Morant, acompanyada del regidor de Memòria i Qualitat Democràtica, Nahuel González i els portaveus municipals, han rebut aquest matí la nova Consellera de Participació, Transparència, Cooperació i Qualitat Democràtica, Rosa Pérez, en la seua primera visita oficial a la ciutat de Gandia. Pérez, qui ha vigut acompanyada del Director general de Qualitat Democràtica, Responsabilitat Social i Foment de l’Autogovern, Iñaki Pérez Rico, ha signat al Llibre d’Honor de l’Ajuntament de Gandia i s’ha reunit amb l’Associació de Familiars de la Fossa del Cementeri de Gandia, de recent creació.\nL’Alcaldessa ha assegurat que cal reparar per justícia, per dignificar les institucions que no havien fet res al respecte fins ara. “El Govern del Botànic I va desenvolupar la Llei Estatal de Memòria Democràtica i va crear una de valenciana, amb la qual ja tenim ferramenta per tal de reparar un capítol negre de la nostra història recent”. Morant ha recordat que a Gandia hi ha una o diverses fosses comunes al Cementeri municipal sense identificar i s’hi ha iniciat un procés obert per localitzar-les. Es calcula que hi poden acollir les restes de 62 persones assassinades per la dictadura franquista. “La nostra intenció és trobar-les i tornar-li-les als familiars, perquè puguen enterrar-les de forma digna. Les administracions anem a donar-los resposta amb la voluntat de fer memòria per fer justícia”.\nI és que, segons la Consellera, “és imprescindible tancar ferides després de més de 80 anys. Els familiars, molts d’ells nétes i néts, no poden esperar ni un minut més, perquè tenen dret a recuperar els cossos i per dignitat. No d’ells ni de les víctimes, que no l’han perduda mai, sinó per dignitat d’un Estat que encara té les cunetes plenes de fosses comunes. Això no és digne d’una democràcia plena”. Pérez ha assegurat que la voluntat del Consell és continuar desenvolupant la Llei de Memòria Democràtica fins a exhumar tots els cossos de les fosses (al voltant de 750). “Colze a colze, ajuntaments, diputacions i Generalitat. En aquest sentit, Gandia ja va començar eixa tasca de recuperació històrica durant la darrera legislatura amb l’apertura dels refugis de la Guerra Civil com a Espais de Memòria Democràtica per a la seua visita i divulgació”.\nPer la seua banda, la presidenta de l’Associació de Familiars de la Fossa del Cementeri de Gandia, Nuria Martín, ha agraït la col·laboració de les administracions, “ja que fins fa molt poc als familiars ens era molt difícil, perquè no teníem informació ni recursos”. Martín ha fet una crida a tots els familiars d’assassinats durant el franquisme, “encara que no vulguen recuperar els cossos, però que tinguen informació que ens puga ser útil per localitzar el lloc exacte de la fossa o fosses. El problema és que queden molts pocs fills amb vida i les vídues o vidus, per por, no contaven res als seus fills i néts sobre el lloc dels enterraments. Hem de facilitar al màxim la feina a historiadors, arqueòlegs…”.\nFinalment, González ha assegurat que des de la regidoria de Memòria i Qualitat Democràtica continuaran impulsant “activitats i accions de Memòria Democràtica, que donen continuïtat a la tasca de recerca de fosses comunes, dinamització dels refugis, etc. Perquè isca a la llum part de la història amagada. Tenim edificis emblemàtics de la República on s’hi van viure episodis molt negres de la nostra història. I la nostra obligació és poder donar-los difusió i contingut perquè la memòria siga la ferramenta que construïsca un futur democràtic a la nostra ciutat”.\nEl regidor ha recordat que, a hores d’ara, estan coordinats l’arxiu, patrimoni, historiadors i familiars per tal de localitzar les fosses. Una tasca molt dificultosa, perquè no es vol excavar al cementeri sense tindre un mínim de garanties d’èxit.\nEl 22 de juny passat, alguns familiars van visitar el Cementeri municipal acompanyats per l’arqueòleg Miquel Mezquida, responsable de l’exhumació de la fosa 128 de Paterna, així com del Mapa de Fosses de les províncies de València, Castelló i Alacant; i de Bernat Martí, historiador i arxiver de Gandia, per tal de determinar on estan les fosses. Els familiars acudiren també a la Casa de la Marquesa per què se’ls agafés mostres d’ADN i prendre acta dels testimonis orals. Així, s’iniciava un treball difícil, ja que el lloc exacte dels afusellaments i les fosses no és fàcil de determinar com a altres llocs com al cementeri de Paterna.\nQualsevol persona que puga facilitar informació pot contactar amb l’associació a través del correu: [email protected]\n← Gandia ciutat acollidora i solidària amb el poble Sahrauí\nUn Pirata Rock amb perspectiva de gènere →


Alpinestars Cascade Arm Negre comprar i ofertes a Bikeinn\nDescripció Alpinestars Cascade Arm\nAmb un disseny pràctic i dissenyat a partir d'un teixit de polièster de quatre vies, el Cascade Arm Warmer incorpora reforços de panells d'escuma i PU en el seu disseny asimètric per a una adaptació anatòmica precisa, comoditat i resistència a ;abrasió.\nEsclau sobre el calentador de braç de disseny amb microespai interior per excel·lents capacitats tèrmiques.\nPanells d'escuma viscoelàstica i panells resistents a ;abrasió posicionats estratègicament per afavorir ;amortiment.\nDescobreix Alpinestars Cascade Arm en estoc i al millor preu. Visita bikeinn, la teva botiga online de material de ciclisme, i aconsegueix les millors ofertes sense sortir de casa. Et garantim el pagament totalment segur i enviament ràpid! Compra Alpinestars Cascade Arm ara mateix i completa el teu equipament. Gaudeix de l’esport i les teves activitats diàries al màxim!\nCaracterístiques Alpinestars Cascade Arm\nTecnologias Alpinestars Cascade Arm\nSostenibilitat Alpinestars Cascade Arm


Derrota d'un Handbol Terrassa Venfilter que posa el líder contra les cordes - Canal Terrassa\nL’Handbol Terrassa Venfilter continua oferint bones sensacions després de la victòria de fa una setmana i aquest dissabte ha estat a punt de sorprendre el líder del grup “D” de la Primera Nacional, l’Handbol Sant Cugat, a domicili. En un final ajustat, el conjunt de Magí Serra ha acabat perdent per un sol gol, 27 a 26.\nEls locals han hagut de suar de valent davant la solvència defensiva i l’efectivitat inicial dels egarencs, amb Cristian Malmagro i Javi Guil com a màxims referents en atac, i amb Aleksandar Pejcinovic gegantí sota pals. Al descans tot estava obert amb l’empat a 12.\nA la represa el Sant Cugat ha sortit més endollat, però seguia trobant moltes dificultats per superar l’entramat defensiu visitant. Només l’encert en els contraatacs ha permès als locals obrir una petita escletxa en el marcador, tot i que el Terrassa també ha gaudit d’opcions per emportar-se la victòria. Els egarencs segueixen dotzens amb 2 punts abans de rebre dissabte (17.45h) el Joventut Mataró.\nTags: handbolHandbol Sant CugatHandbol TerrassaMagí SerraPrimera NacionalRFEBMVenfilter


L'IES Vicent Gandia celebra el 'Dia de la dona' - El Miragall\nL'IES Vicent Gandia celebra el 'Dia de la dona'\n14.03.2018 09.45 h\nAmb motiu de celebrar el "Dia de la Dona", el passat dia 9 de març es van fer dues actuacions al pati de l'institut. Com que el mateix dia 8 va haver-hi una jornada de vaga, aquestes activitats es van traslladar a l'endemà.\nPrimer vàrem gaudir d'una performance basada en el personatge d'Ofèlia i de rebuig de la violència masclista, amb acompanyament musical de Joel Tempere i Xavi Albero, amb una peça de Theresa von Paradise.\nA continuació, l'alumna de batxillerat, Bianca Dorabantu va posar la veu a un manifest a favor de la igualtat i en contra de la discriminació i la violència.\nPer finalitzar, Xavi Albero, Anna Bravo, Martí Bravo i la professora Vicen Hijarro, van interpretar un arranjament de la "Cançó del cigne" de Fanny Mendelsohnn.\nFelicitats a totes i tots pel vostre treball!


Activistes d'Internet veuen "cosmètica" una proposta de Cs sobre denunciants de corrupció\nActualitzat 30/05/2017 12:16 CET\nTenen suport d'ERC, SíQueEsPot i CUP perquè s'esmeni "en profunditat"\nL'organització Xnet, plataforma a la xarxa per destapar casos de corrupció, ha afirmat aquest dimarts que hi ha una "operació cosmètica i perillosa" en les iniciatives de Cs al Congrés i en el Parlament sobre aquesta matèria, com la proposició de llei de protecció dels denunciants i altres mesures contra la corrupció que es debatrà aquesta setmana en el ple de la cambra catalana.\nHo ha defensat aquest dimarts en roda de premsa en el Parlament una de les fundadores de Xnet, Simona Levi, acompanyada de Roger Torrent (ERC), Albano-Dante Fachín (SíQueEsPot) i Eulàlia Reguant (CUP).\nHa assegurat que el text de la iniciativa de Cs, de set pàgines, és general, poc desenvolupat i no recull cap de reivindicació bàsica de la societat civil o organitzacions internacionals que s'ocupen d'això: "Gairebé cap de les profundes necessitats de protecció que es necessiten es garanteixen seriosament".\nMalgrat mostrar-se molt crítics amb la proposició, ha apostat per deixar que els grups permetin que segueixi el seu tràmit en el Parlament, deixant clar que volen treballar coordinadament amb els diputats per "esmenar en profunditat aquesta caixa buida i transformar-la en una legislació capdavantera i exemplar a Europa".\nPer a Levi, la iniciativa del partit d'Albert Rivera deixa fora una gran part dels afectats perquè el seu redactat preveu la protecció solament a funcionaris i alguns treballadors, i deixa desprotegits la resta de ciutadans que vulguin denunciar corrupció i males pràctiques.\nTambé critica que no prevegi la possibilitat de la denúncia anònima malgrat ser "l'única protecció real que pot oferir-se a un alertador", i que solament s'exigeixi que els canals de denúncia siguin essencialment i no totalment confidencials.\nEn la seva opinió, la proposta de Cs s'emmarca en "una operació per desactivar la necessitat real de noves legislacions capaces de donar a la societat civil el pes que té i mereix en la lluita contra la corrupció i per preservar les eines que costosament ha construït en aquest sentit".\nTambé ha aprofitat per carregar contra "les gravíssimes amenaces contra els drets civils" que suposa la proposició de llei integral de 'Lluita contra la corrupció i protecció dels Denunciants' que Cs va presentar en el Congrés.\n"PARTIDISME I PROPAGANDA"\nSegons Torrent (ERC), Cs cerca "el partidisme i la propaganda" amb aquesta iniciativa, i ha cridat a no perdre l'oportunitat de legislar a consciència, com assegura que ja estaven fent diversos grups per disposar d'una llei efectiva.\nPer Fachín (Podem), Cs presumeix d'impulsar mesures regeneradores en el Parlament però les veu propagandístiques: "Fan propaganda d'una suposada regeneració mentre apuntalen el Govern de Mariano Rajoy, de Cristina Cifuentes i ajuden a bloquejar la comissió d'investigació sobre l'exministre Jorge Fernández Díaz".\nLa diputada de la CUP Eulàlia Reguant també ha criticat que Cs reivindiqui la regeneració democràtica i després negui "drets bàsics com el de poder votar i decidir".


L’HTVC aposta per un ús racional i responsable dels antibiòtics\nL’Organització Mundial de la Salut (OMS) celebra aquests dies la Setmana Internacional de Conscienciació sobre l’Ús dels Antibiòtics. La campanya d’enguany demana que la població busque assessorament de professionals qualificats de la salut, abans de prendre cap antibiòtic. I és que quan es prenen antibiòtics que en realitat no es necessiten, s’està accelerant l’aparició de resistències a aquests medicaments. A més, les infeccions per patògens resistents als antibiòtics són més complexes i difícils de tractar. Així ho ha explicat aquest dijous la doctora Esther Julián, farmacèutica especialista en Farmàcia Hospitalària i Farmàcia Oncològica de l’Hospital de Tortosa Verge de la Cinta.\nEsther Julián és membre del grup d’expertesa d’Optimització en l’Ús d’Antibiòtics de l’Institut Català de la Salut. La doctora ha remarcat la importància de no prendre antibiòtics sense prescripció mèdica, però també de la higiene de mans per evitar la propagació de bactèries.\nFinalment, ha recordat que la presència dels antibiòtics a l’aigua dels rius o als aliments també afecta la salut de les persones. Per això, és important dipositar els antibiòtics que ja no s’utilitzen en els punts de recollida autoritzats.\nGustau Moreno | 16/11/2017\nEntrevista a Esther Julián, farmacèutica especialista de l'Hospital de Tortosa Verge de la Cinta


Art i dones\nExisteix una absència, una invisibilització tradicional del paper de les dones en la història de l’art en totes les seves disciplines. I al mateix temps, existeix un silenciament d’altres històries, d’altres dones i de formes […]\nEls complexos són, a vegades, la interiorització d’aquesta mirada que ens jutja. L’etiqueta del diagnòstic, els cànons d’una forma hegemònica de bellesa, els maltractaments viscuts; tot això envaeix la nostra vulnerabilitat, ens fa fallida i […]\nSense dogmatismes, sense perdre de vista la complexitat de les circumstàncies vitals de cada persona, ens atrevim a abordar la qüestió de la desmedicalitzaciò. Perquè els tabús i la cultura dels pegats són barreres en […]\nEl què diran\nEns importa el que els altres pensin sobre nosaltres? Tant com perquè es converteixi en una font de sofriment? On està el límit? Ens capbussem, des de sentires diversos, en l’eterna preocupació sobre el ‘què diran’. Ens […]


Inscripcions: fins dijous 7 de juny a les 20 h. Places limitades a la capacitat del bus.\nPreus (autocar + visita guiada al castell): socis/sòcies 25€, socis/sòcies online 35€.\nCal ingressar l’import corresponent al compte de l’Agrupa:\nCAIXA D’ENGINYERS ES72 3025 0017 4114 0003 1058 (Indiqueu nom, cognom i “Montsoriu”)\nItinerari: Hi ha dues opcions de pujada.\nOpció 1: (més llarga) Sortida des del Coll de n’Orri, que es troba a la carretera que va de Breda a Arbúcies. D'allà agafarem una pista forestal i després un corriol fins al castell. L’itinerari està marcat i comporta uns 400 m. de desnivell i 1:30 aprox.\nOpció 2: L’autocar ens pujarà fins a l’aparcament del coll de Castellar. D'allà per una pista còmoda caminarem uns 30/40 minuts fins al castell (150 m. de desnivell).\nUn cop al castell farem la visita guiada, que té una durada d’una hora i mitja.\nLa baixada la farem tots junts fins coll de Castellar on ens esperarà l’autocar. Hi ha possibilitat de baixar-hi per una drecera en només 10 minuts.\nMaterial: motxilla, barret, roba d’abric protectora del vent i pluja, calçat de muntanya, crema solar, aigua i menjar per a tot el dia. Dinar de carmanyola, ja que al mes de juny ja és ben agradable menjar a la muntanya.\nVocal: Rosa Maria Soler (699537419)\nAltra informació: El castell de Montsoriu, situat en el límit dels termes municipals d’Arbúcies i Sant Feliu de Buixalleu (Selva), es troba en un turó de 632 m, que forma part dels darrers contraforts llevantins del massís del Montseny i és dins els límits del Parc Natural del Montseny. Des d’aquest punt es pot gaudir d’una magnífica vista d’una àmplia zona, que abasta, per una banda, la depressió prelitoral i la zona costanera, i, per l’altra, els massissos del Montseny i les Guilleries.


Diputació de Castelló | Gastronomia, medi ambient i esport marquen les campanyes turístiques al setembre de la Diputació\nGastronomia, medi ambient i esport marquen les campanyes turístiques al setembre de la Diputació\nAl costat d'esports i medi ambient, la gastronomia continua sent una altra de les apostes decidides de la Diputació de Castelló. Aquí sobresurt la huitena edició de les Jornades Gastronòmiques supramunicipals a celebrar, del 13 de setembre al 13 d'octubre, a les comarques de l'Alt Maestrat i la Plana Alta durant els caps de setmana. En aquest esdeveniment participen 14 restaurants d'Atzeneta del Maestrat, Benafigos, Benlloc, Cabanes, les Useres, la Serra d'en Galceran, la Vall d'Alba, Vilafamés, Vistabella i Xodos.\nEsdeveniments de Peníscola, Segorbe i Nules\nFinament, destacar el continu suport de la Diputació de Castelló a les tradicions i festejos dels municipis de la província. El suport s'exemplifica aquest mes amb les festes en honor a la Verge de la Ermitana de Peníscola, del 7 al 22 de setembre, declarades d'Interés Turístic Nacional i que compten amb una subvenció de 9.000 euros per part del Patronat Provincial de Turisme. Al costat d'elles, la reconeguda Entrada de Bous i Cavalls de Segorbe, del 9 al 15 de setembre, que té una aportació de 12.600 euros per part del Patronat i que té la Categoria de Festa d'Interés Turístic Internacional. Finalment està la Fira de Nules, del 19 al 22 de setembre, declarada d'Interès Turístic Local i que rep 2.000 euros de subvenció per part del Patronat Provincial de Turisme.


Oferir Infusions, oferir beneficis - Ecoherbes\nPàgina inicial Entrades Infusions Oferir Infusions, oferir beneficis\nJavier Campo|2021-09-17T15:44:55+02:0017.09.2021|Infusions|0 comentaris\nPosteriorment es van distribuir a nivell mundial, per posicionar-se avui en dia com la segona beguda més consumida al món, just després de l’aigua, per això, t’expliquem quelcom més sobre els beneficis d’aquestes begudes, i el seu important paper en el manteniment d’un estil de vida saludable.\nPropietats de les infusions\nLes propietats que posseeix una infusió depenen en gran mesura, de les plantes amb les que està elaborada, la qual cosa ha fomentat l’ús d’aquestes en les medicina natural, per exemple, el consum de camamilla per als trastorns estomacals, i la valeriana per a la relaxació i conciliació del son.\nAlhora, és important considerar com s’ha endolcit la beguda, ja que hi ha múltiples opcions, sent la menys recomanable el sucre blanc, ja que el millor és optar per les fulles d’estèvia, mel o sucre morè.\nBeneficis de les infusions\nCombaten el fred: els tes són increïbles aliats per lluitar amb les baixes temperatures, ja que contribueixen a brindar sensació de calor a l’organisme, ideal per als mesos d’hivern, per tractar els calfreds i per als refredats.\nFomenten la relaxació: els seus creadors asiàtics les utilitzaven en moltes ocasions com a mitjà de relaxació i ansiolític natural, i anys més tard es va comprovar que diferents plantes com la ja nomenada camamilla posseeixen aquest efecte.\nContribueixen al trànsit intestinal i a la regulació digestiva: són múltiples les plantes que posseeixen aquesta propietat, a més ajuden a metabolitzar els aliments ingerits i disminuir la sensació de pesadesa.\nLes infusions i l’estil de vida saludable\nUn dels elements més importants per a gaudir de bona salut, i mantenir un estil de vida sa és la hidratació, la qual cosa per a moltes persones és tot un repte, ja que se’ls oblida prendre prou aigua, no senten set o simplement no s’hi acostumen.\nI és en això on les infusions es converteixen en un aliat, ja que les seves múltiples combinacions, refrescants sabors i diferents presentacions, els permeten colar-se en l’estil de vida actual, i contribuir al major consum d’aigua.\nCom triar una infusió saludable?\nMolts restaurants estan apostant per la seleccionada gamma d’Ecoherbes i, ofereixen als seus clients plaer i benestar a parts iguals.\nAlgunes infusions, en lloc d’ajudar al procés digestiu i oferir calma al nostre metabolisme, provoquen reaccions totalment adverses ja que, pel seu procés industrial d’elaboració, no es discrimina entre la pròpia planta i tot el que l’envolta, tal com tija, terra , insectes o altres.\nUna acurada selecció de la part adequada de la planta garanteix que les propietats d’aquesta siguin les desitjades a més de provocar una immensa sensació agradable de plaer al beure-les després d’un dinar.


Carta a Ferran Adrià: 'El senyor Steve' (Albert Om)\nALBERT OM Actualitzada el 03/02/2012 22:00\nHàbil com ets, vas decidir tancar El Bulli abans no se't convertís en una càrrega feixuga. Ara disfrutes de la llibertat de reinventar-te, de conquerir nous espais de lideratge més enllà dels fogons. Comença a tenir més sentit comparar-te a l'Steve Jobs que al Dalí de la cuina.\nD'un temps cap aquí, t'interessa més parlar que no pas cuinar. Les teves conferències sobre innovació i creativitat són una delícia. És cert que hi ha molts fonemes que no pronuncies bé, però he vist molt poca gent que comuniqués millor que tu. L'últim exemple, aquest dimarts a la inauguració de l'exposició sobre El Bulli. En comptes de parlar de tu, et vas queixar perquè els patrocinadors no apareguessin amb un cos de lletra més gran en els cartells de la mostra. "Per què el món de la cultura sempre vol amagar els espònsors? Sense els seus diners, nosaltres no tenim llibertat per crear".\nPotser no vas dir exactament això, paraula per paraula, perquè és veritat que tens un estil especial de parlar: comences les frases i quan te'n canses deixes que les acabem nosaltres. Tu ja estàs dient una altra cosa, perquè t'ha vingut una nova idea al cap. És el magnetisme de la imperfecció. Una manera de parlar que ens recorda cada dia els teus orígens humils. El segell d'un geni, que com tots els genis han de tenir un punt d'incomprensibles.\nAlgun dia, per cert, m'agradaria preguntar-te què passa quan tothom et tracta com si fossis un geni. ¿T'acabes creient que ho ets, perquè tanta gent no pot estar equivocada, o a vegades quan ets al llit, a punt d'adormir-te, penses: vols dir que tots plegats no n'hem fet un gra massa? Em puc imaginar la resposta: que sí, que hem fet coses extraordinàries, però que jo sóc un paio molt normal i que per no tenir, no tinc ni cotxe.\nNi cotxe, ni casa -vius en un pis de 50 metres quadrats-, ni roba de marca. Des que el 30 de juliol vas penjar la jaqueta blanca de xef, sempre et veig amb el teu uniforme descurat d'americana i samarreta fosques. Però amb la teva última transformació, has tornat a demostrar que ets el més llest de la classe. Tancant El Bulli has deixat de competir a la mateixa lliga que els altres cuiners i, automàticament, t'has situat en un estadi superior. Lluny de neguits i enveges. Més admirat i respectat que mai, perquè el missatge que jo et llegeixo entre línies és: ara sóc jo, però també podries ser tu.\nP.D. És fascinant el viatge del barri de Santa Eulàlia, de l'Hospitalet, a ser una de les 100 personalitats més influents del món. I haver-ho aconseguit amb una proposta tan valenta i radical. El repte és que de Catalunya en surtin nous Ferrans Adrià. Ah, i no cal que siguin cuiners.


Indonèsia ordena marxar als cooperants estrangers\nEl govern és reticent a dependre de l’ajuda internacional a pocs mesos de la celebració d’eleccions\n651x366 Militars nord-americans porten ajuda humanitària a la zona de la catàstrofe. / ULET IFANSASTI / GETTY Militars nord-americans porten ajuda humanitària a la zona de la catàstrofe. / ULET IFANSASTI / GETTY\nEl govern d’Indonèsia va ordenar ahir marxar a tots els cooperants estrangers en la zona afectada pel terratrèmol i el posterior tsunami que van devastar l’illa de Cèlebes, malgrat que es calcula que unes 5.000 persones continuen desaparegudes i unes 200.000 necessiten ajuda humanitària urgent. Des de fa anys, l’executiu indonesi és molt reticent a deprendre de l’ajuda internacional, fins al punt que aquest any va rebutjar l’assistència estrangera per fer front a un altre terratrèmol que va sacsejar l’illa indonèsia de Lombok a l’agost. Sí que la va acceptar, en canvi, en el cas de la castàstrofe de Cèlebes, però de forma totalment excepcional.\n“Hi ha moltes sensiblitats polítiques, sobretot ara que s’acosten les eleccions. I a més hi ha la qüestió de la sobirania”, va explicar a l’agència Reuters l’analista Keith Loveard, de l’empresa de seguretat i riscos Concord Consulting, per justificar l’actitud reàcia del govern indonesi, que vol evitar de totes totes aparèixer com un gabinet feble. Les eleccions estan previstes per a l’any vinent.\n“Els estrangers que estan treballant per a ONG internacionals no tenen permès fer cap activitat a les zones afectades [per la catàstrofe]”, va informar ahir l’Agència Nacional de Gestió de Desastres a través d’un comunicat. “Les ONG internacionals han de retirar el seu personal estranger de forma immediata”, també va dir.\nDificultats per treballar\nEs desconeix exactament quants cooperants resultaran afectats per l’ordre governamental, però des del començament les organitzacions internacionals han tingut dificultats per treballar a la zona de la catàstrofe a causa dels inconvenients per aconseguir permisos i autoritzacions de l’executiu. “És la primera vegada que estem tenint tants problemes per poder fer la nostra feina”, lamentava ahir Arnaud Allibert, responsable de l’equip de Pompiers Humanitaires Français (Bombers Humanitaris Francesos), una de les organitzacions internacionals que van acudir a Indonèsia per ajudar.\nA partir de demà el govern té previst paralitzar totes les tasques de recerca i rescat, en considerar que és impossible que quedin supervivents onze dies després del terratrèmol i del tsunami. Això vol dir que tots els desapareguts -unes 5.000 persones- es donaran per morts. El portaveu de l’Agència Nacional de Desastres, Sutopo Purwo Nugroho, va aclarir ahir que el govern no construirà a les zones on la majoria de cossos quedaran sepultats. “Seran tancades i convertides en zones verdes i parcs per a la memòria, on construirem un monument per recordar la zona devastada”, va detallar.\nAhir, però, més de 10.000 operaris continuaven amb les tasques de rescat i el balanç de víctimes mortals va pujar fins a 2.010 persones. “Estem intentant treballar com més de pressa millor”, va comentar un d’ells, Ahmad Amin, al barri de Balaroa, un dels més afectats a la ciutat de Palu. La decisió del govern de posar fi a les feines de rescat ha enfurismat els familiars de les víctimes. “Mentre les tasques de rescat es mantinguin, jo tinc l’esperança de recuperar el cos del meu fill”, deia ahir Rahmin, que va perdre tres fills a la tragèdia. Ha trobat el cos de dos dels fills, però n’hi falta un: el del més jove.


Actualitzada el 03-09-2020 22:22\nPoc després de llevar-me avui he topat amb l’article de Simona Levi a Vilaweb sobre com el sistema de partits actual s’ha convertit més en un problema que una solució per als ciutadans, en un sistema de col·locació i màquines d’endrapar poder.\nEl llegia gairebé al mateix temps que es filtrava que el president Quim Torra anunciava una crisi de govern. Canvis a tres conselleries: Interior, Cultura i Empresa i Coneixement (que integra Universitats i Turisme) en plena pandèmia i a quinze dies que la legislatura catalana pugui penjar d’un fil (el dia 17 el Suprem revisa la inhabilitació del president).\nLes raons del president només les sap ell, els canvis al govern no havien estat ni comunicats al soci de govern, Esquerra Republicana, i a ningú se li escapa que entre els 3 cessaments, el del conseller Buch, i les conselleres Vilallonga i Chacón, el d’aquesta última és l’únic que no pot ser justificat per alguna polèmica anterior. Però bé, al marge de l’explicació oficial, la consellera d’empresa encara compta amb el carnet del PDECAT sense estripar (en plena setmana de carnets enviats a la trituradora en un dels pitjors capítols de la desintegració de l’antiga Convergència, que no deixa de sumar lluites caïnites pel poder estructural del partit).\nLa destitució de Chacón coincideix amb el consens entre el món de l’empresa i els sindicats que és una consellera que, hi estiguis d’acord o no, sap el que fa. O es feia. Cosa que no deixa de donar llum a les teories caïnites.\nTot plegat ha saltat just quan llegia un extens article de Simona Levi que us recomano molt. un article llarg que fa diana sobre el paper que els partits polítics i les institucions haurien de tenir en relació a la societat civil. I com s’ha pervertit aquesta relació fins el punt que, diu Levi, els partits han vist reduïda la seva utilitat per als ciutadans, però gens ni mica el seu poder, cosa que, diu, condueix a un deteriorament evident de la governança.\nI la pugna entre faccions d’un mateix partit o els partits que fan oposició sistemàticament per restar i confrontar, enlloc de sumar i construir, pensant que això els dona vots, ho demostren. I estem acostumats a veure això amb normalitat. I és veritat que nosaltres, els ciutadans, som els que els acabem votant.


Coronavirus.- El COMB prepara un reforç de prop de 500 professionals sanitaris\nPublicat 18/3/2020 14:52:47 +01:00CET\nEl Col·legi de Metges de Barcelona (COMB) ha preparat un reforç de professionals sanitaris per als centres barcelonins d'entre 400 metges voluntaris i més de 50 tràmits de col·legiació enfront de la pandèmia de coronavirus.\nFonts del col·legi han explicat aquest dimecres en declaracions a Euorpa Press que ja han filtrat 400 sol·licituds de la borsa de voluntaris: "La majoria són metges amb disponibilitat horària, seguits d'una part important de jubilats i després metges que estan de baixa ara mateix".\nA més ha accelerat la gestió de col·legiació --de manera telemàtica i provisional-- a estudiants graduats en Medicina que ja han fet l'examen Mèdic Intern Resident (MIR), però que se'ls ha anul·lat la plaça davant la situació actual de pandèmia.\nUna vegada col·legiats poden reforçar les plantilles dels centres durant la crisi del coronavirus, encara que han assegurat que només és provisional i després hauran de finalitzar el procés de formació.\nAmb la borsa de voluntaris, el col·legi reforçarà el servei assistencial "en funció de les necessitats de cada centre i el perfil dels professionals a la seva disposició".


Denuncien abocaments "incontrolats" de terra i runa a Pals sense llicència i a tocar del parc natural del Montgrí • Ràdio Capital de l'Empordà\nabocament de runa\nSalvem Platja de Pals denuncia abocaments “incontrolats” de terra i runa a la zona dels Jonquers. A més, segons assegura el seu president, Pau Bosch, s’està fent sense cap llicència municipal i en una zona inundable. L’entitat carrega contra l’Ajuntament perquè “no fa res” malgrat que porten advertint d’aquesta situació des del passat mes de maig. Bosch sospita que la voluntat és poder modificar l’orografia del terreny a través d’aquests abocaments, perquè deixi de ser inundable i s’hi pugui acabar edificant. El consistori, però, es defensa i diu que han aturat les obres, fet que neguen veïns de la zona i la plataforma. L’Ajuntament també aclareix que al darrera no hi ha cap finalitat urbanística perquè és sòl no urbanitzable.\nMalestar entre els veïns de la zona de paratge Rodors i dels Jonquers de Pals i l’Ajuntament per uns moviments de terra que s’estan fent sense llicència. La plataforma Salvem Platja de Pals denuncia que es tracta “d’abocaments incontrolats” i que l’ajuntament no ha aturat, malgrat que sap que no hi ha permís. El consistori admet que el propietari de la zona no té la llicència, però assegura que les obres sí que estan parades des de que se’n va tenir coneixement.\nUn fet que desmenteixen categòricament els veïns que asseguren que aquest passat divendres hi havia maquinària pesant treballant-hi “com porta fent des de fa sis mesos”. El president de Salvem Platja de Pals, Pau Bosch, dona per fet que al darrera d’aquests abocaments de terra i runa hi ha la voluntat de modificar l’orografia del terreny perquè deixi de ser inundable i el propietari tingui via lliure per obtenir la llicència per urbanitzar.\nEn aquest sentit, un informe del Parc Natural del Montgrí, les Illes Medes i el Baix Ter del passat 6 de juliol al que ha tingut accés l’ACN assenyala que l’Ajuntament reconeixia als Agents Rurals que no s’havia expedit cap llicència però remarcava que obririen un expedient. Això, assenyala la plataforma, “evidencia que l’Ajuntament tenia coneixement dels fets” el mes de juliol. “El que no entenem és per què no es va aturar aquesta obra si sabien que no tenia llicència “, es pregunta Bosch.\nFonts consistorials també han assegurat a aquest mitjà que la voluntat en cap cas és edificar ja que es tracta de sòl no urbanitzable. De fet, aquestes fonts asseguren que el projecte preveu plantar més arbres. Un argument que ja va donar l’Ajuntament el mes de juliol als Agents Rurals i que es recull en l’informe del parc natural on també admetia que no hi havia llicència d’obres.\nArticle anteriorPalafrugell substitueix plaques solars de la llar d’infants Tomanyí de Palafrugell\nArticle següentL’antic Magic Park serà l’espai per un nou Hotel Silken a Platja d’Aro


EL BON PA: L´ultima part de Torrons de Nadal\nL´ultima part de Torrons de Nadal\nPer fer les Neules\n3 gemes d´ou\n1´800 l.de llet\nAromatitzar amb vainilla , llimona o canyella , segons el gust.\nEs barreja la farina , el sucre , la sal i s´hi afegeixen quantitats de llet per aconseguir una pasta cremosa que no faci grumolls. Després hi posarem les gemes i la mantega que prèviament haurem desfet escalfant-les sense que arribint a bullir.\nUn cop tot ben afinat hi afegirem la resta de líquid i l´aroma escollida .La dita pasta ens donarà una densitat lleugerament més espesa que l´oli.\nAmb l´ajut d´un setrill especial per neules es dosifica una quantitat sobre la planxa ja prèviament escalfada a una temperatura aproximada d´uns 200º c .En poca estona , 1 o 2 minuts, tindrem la neula cuita i preparada per enrollar-la en un pal lleugerament cònic per facilitar la sortida .Aquesta operació s´ha de fer sempre abans que la neula es refredi del tot.\nAquí os mostro , unes quantes varietats de Turró , però encara en falta'n..\nEs barrejen el sucre , la farina i la sal amb 100 gr . de llet per aconseguir una pasta cremosa que no faci grumolls.Afegir després les gemes d´ou i la mantega desfeta que haurem escalfat prèviament sense que arribi a bullir.A continuació hi posarem la resta de la llet .la pasta resultant , que tindrà una espesor lleugerament superior a l´oli , quedarà a punt per confeccionar les crêpes.\nPer coure-les utilitzarem una paella que haurem untat amb mantega . La posarem al foc i hi tirarem una mica de pasta procedint com si féssim una mena de truita , el més prima possible.\nAconseguirem això aclarint la pasta amb una mica de llet, a voluntat.\nAmb les crêspes cuites poden fer-se infinitat de variacions , depenen de la imaginació de cadascun.\nPublicat per ELS PEIXOS a dissabte, de novembre 28, 2009\nhe vingut volant! el que m'hauràs de dir és on teniu el forn, a veure si tinc sort i és a prop de casa i puc venir a tastar-les.qué bones han de ser!\n29 de novembre de 2009 a les 17:16\nEspero venir a la teva botiga a buscar una barra d'aquests torrons.\n29 de novembre de 2009 a les 19:40\nSi que estas a prop.Jo a la teva ciutat vinc molt sovint.\nSi vens pregunta per mi i et faré un regal, almeys una barra de pa perque la provis...\n30 de novembre de 2009 a les 21:03\nNo pot ser que posis aquestes fotos, jo no puc veure-les m'encanta tot el que hi ha, les neules són una passada, la xocolata ni t'explico i això que no sóc molt xocolatera, però veient aquest em vénen ganes de menjar i els torrons a qual més bo.\nNena , que no vas a dormir?' Demà vaig a andorra , no t´hi dit res perque era masa tard quan ho he decidit.\nPenjo aquestes fotos per si t´animas a menjar algo , que estas molt prima, je,ej,\n1 de desembre de 2009 a les 22:27\nEntroa veros y me gusta tanto todo\n2 de desembre de 2009 a les 7:10\nEs un placer .Ver un comentario tuyo es un lujo..\n2 de desembre de 2009 a les 21:10\nHolaaaaaaaaaa!!! acabo de descubrir tu blog, no tengo palabras para decirte lo que me gusta. Me pongo como seguidora para no perderme absolutamente nada :)\n4 de desembre de 2009 a les 11:04\nMolts bons tots aquests torrons i les neules a mi m'encanten. Algun caurà a casa per aquest Nadal.\nMoltes gràcies per a compartir-ho .\n6 de desembre de 2009 a les 10:07


Informa't sobre el Programa de Lideratge per a l'Aprenentatge\nUn programa de desenvolupament professional docent\nQuè entenem per lideratge per a l'aprenentatge?\nEvidències internacionals revelen que el lideratge pedagògic és un dels motors més destacats de la transformació educativa i un factor clau per a la sostenibilitat de la innovació. La transformació educativa requereix que les organitzacions educatives situïn l'aprenentatge en el centre de tota la seva activitat i, en conseqüència, que totes les persones que formin part d'elles sàpiguen liderar processos d'aprenentatge propis i aliens. Per això, proposem emprendre aquesta experiència en el conjunt del territori estatal amb voluntat d'estendre la cultura del lideratge i la millora educativa.\nEl lideratge per a l'aprenentatge fa de les escoles «organitzacions que aprenen» i dels equips docents «comunitats professionals d'aprenentatge».\nEl lideratge per a l'aprenentatge s'entén com a lideratge distribuït. Els seus impactes s'estenen més enllà de les direccions i abasta l'equip docent, l'aula i el centre promovent una millora de la qualitat dels aprenentatges.\nQuins són els objectius i continguts clau del programa?\nEl programa té per objectius capacitar, prestigiar, enfortir i transformar el rol dels equips directius dels centres educatius en benefici dels resultats educatius del seu alumnat.\nEl Programa es centra en els següents temes clau:\nAprenentatge sobre lideratge\nLiderar l'aprenentatge: pedagogia i desenvolupament professional\nLiderar canvis i innovacions\nLiderar centres educatius\nLiderar persones i equips\nPoden presentar-se a aquest programa els directors/as i tots aquells docents que formin part, o que vagin fer-ho en un futur pròxim de l'equip directiu de qualsevol centre educatiu d'Espanya.\nEls docents hauran de presentar-se en parelles. Seleccionarem un total de 50 parelles docents.\nEduCaixa promou aquest programa gratuït en col·laboració amb un equip d'experts i acadèmics d'àmbit estatal i en aliança amb el Institut of Education (IOE) de la University College London (UCL), líder i referent mundial entre les facultats d'educació per la seva experiència i treball amb sistemes educatius de tot el món.\nDescarrega't aquí les bases del programa Lideratge per a l'Aprenentatge.\nDescarrega't aquí el dossier del programa Lideratge per a l'Aprenentatge.\nDescobreix el més destacat de la Iª edició del programa Lideratge per a l'Aprenentatge\nResum de l'edició 2020 del programa Acte de clausura de l'edició 2020 del programa\nLideratge per a l'aprenentage Lideratge per a l'aprenentage\nNo dubtis en contactar amb l'oficina tècnica del programa.\nPots telefonar-nos al 676 256 028 / 696 241 680, o bé escriure'ns per mail aquí.


Endesa llança la marca e-distribución\nLa companyia aspira a liderar la transició energètica i la digitalització de les xarxes\nDimarts, 30/07/2019 - 18:22\nEndesa ha llançat la seva nova marca e-distribución per al negoci de distribució elèctrica a Espanya, que neix amb el compromís de contribuir al fet que Endesa lideri la transició energètica al país i en el qual la digitalització de les xarxes serà una palanca essencial, va informar la companyia.\nCoincidint amb aquest canvi, la companyia passarà a dir-se Edistribución Redes Digitales S.L. i continuarà englobant, sota aquesta nova denominació, totes les activitats que desenvolupava fins ara Endesa Distribució, que és líder al mercat espanyol amb 12,4 milions de clients.\nPer a la companyia, el desenvolupament de les xarxes intel·ligents és indispensable per impulsar l’electrificació de la demanda que exigeix la descarbonització de l’economia, afavorir la integració de les energies renovables, facilitar el desenvolupament de l’autoconsum i promoure l’avenç de la mobilitat elèctrica.\nEn la perspectiva de cobrir aquests objectius, e-distribución continuarà fent una clara aposta per la digitalització de la xarxa, de tots els seus sistemes i processos i dels canals d’atenció al client, posant el focus en la millora de la qualitat del servei elèctric, a fi de disminuir les interrupcions de subministrament i els temps de resposta en cas d’avaria.\nTan sols l’any passat, e-distribución va destinar gairebé 300 milions d’euros a la digitalització de les xarxes de distribució i va completar el desplegament dels comptadors intel·ligents entre els seus clients domèstics.\ne-distribución és present a 27 províncies espanyoles de 10 comunitats autònomes (Catalunya, Andalusia, les Balears, Canàries, Aragó, Extremadura, Castella i Lleó, Navarra, Comunitat Valenciana i Galícia) atenent una població pròxima als 21 milions de persones.\nDurant l’any passat, va distribuir 124.714 GWh a través dels seus més de 319.000 quilòmetres de xarxes elèctriques, la qual cosa equival al 44% de la demanda total d’Espanya.


Pla de millora EGE — Departament d'Expressió Gràfica a l'Enginyeria — UPC. Universitat Politècnica de Catalunya\nPla de millora EGE\nLa finalitat és millorar significativament un conjunt d'indicadors bàsics, tant a nivell de docència, com de recerca i transferència.\nTal i com es va acordar a la darrera junta departamental de 21 de juny, hem engegat el procés d'elaboració d'un pla estratègic per a la nostra unitat acadèmica. La finalitat és millorar significativament un conjunt d'indicadors bàsics, tant a nivell de docència, com de recerca i transferència (BLOC 1).\nDurant la primera fase, els responsables configuraran els seus grups de treball a nivell d'integrants i es concretaran els objectius, els calendaris i les dates previstes de treball. Aquesta fase, ha de finalitzar amb la redacció d'un primer document-resum de partida.\nÉs molt important la participació de tot el personal del departament. Podeu canalitzar les vostres aportacions a través dels coordinadors, caps de secció o equip directiu. A la web departamental trobareu més informació.\nDocument pdf: "FASE 0" (Pautes pla de millora indicadors bàsics-EGE-717)\nEsperem la vostra implicació.\nCoordinador: Joan A. López\nIntegrants: Jordi Font, David Hernández, Jose Luis Lapaz\nCoordinador: José Luis Lapaz\nIntegrants: Clara Inés Espinel, Oscar Farrerons, Jordi Font, Marc Milián\nUPC . Departament d'Expressió Gràfica a l'Enginyeria.


Llums i ombres de l’era Alex Cruz\nHa fet de Vueling la reina del Prat, però és assenyalat per la fuga de directius\n4 min. Barcelona 03/04/2016 00:00\nPer primera vegada en més de deu anys, Alex Cruz no haurà d’agafar un avió demà des de Londres per ser ben d’hora a les oficines de Vueling, que són a tocar de l’aeroport del Prat de Llobregat. El fins ara president i conseller delegat de Vueling tornava gairebé cada cap de setmana des de Barcelona a la capital britànica, on té la família. A partir de demà aquest executiu d’origen basc s’estalviarà el viatge perquè les oficines de British Airways, l’aerolínia britànica de bandera del grup IAG de la qual ja és president, són a Harmondsworth, al costat de l’aeroport de Londres-Heathrow.\nEl directiu ocupa ja el lloc de Keith Williams al capdavant de la principal companyia del hòlding empresarial que agrupa Iberia, Aer Lingus, British Airways i Vueling. Cruz passa dels seients estrets i les maletes embotides al te i les galetes de cortesia. El salt és evident. Vueling és ara la reina de l’aeroport català, amb gairebé 25 milions de passatgers transportats el 2015 i 160 milions en benefici operatiu i ritmes de creixement que freguen el 15%. Però British és la primera aerolínia britànica, amb el doble de passatgers transportats a l’any, uns guanys deu vegades superiors -1.700 milions d’euros- , vols a cinc continents i la marca més estimada pels britànics, per sobre de Rolex o Heinz.\nExigent i intervencionista\nAquesta setmana es coneixia el fitxatge de Fernando Val, antic número dos de Vueling, a Air Arabia. I és que fa menys de dos mesos Vueling va veure com queia gairebé l’última peça que quedava dreta al comitè de direcció que la companyia tenia fa un any. La directora financera Sonia Jerez anunciava la seva dimissió. Ara, “amb la companyia en ple procés de renovació”, com afirma un portaveu, només queda un dels cinc membres originals. En total, una desena de càrrecs de responsabilitat han abandonat la companyia en l’últim any i mig.\nCruz ha portat Vueling fins a dalt de tot, amb el 40% de quota de mercat al Prat, però marxa en un moment complicat per a la companyia. El ja president i conseller delegat de British, però, no està preocupat. “No em preocupa [en referència a l’èxode de directius] i a Vueling ja li anirà bé que me’n vagi, és aire fresc”, va reconèixer en el seu últim acte com a màxim responsable de Vueling al Círculo Ecuestre.\nEls assistents a l’acte es van desfer en elogis cap a ell. Però fonts pròximes a la companyia assenyalen el tarannà d’aquest directiu com un dels motius de la fuga. Molts dels assistents del Círculo no van oblidar-se de recordar la seva màxima dedicació a la feina, una dedicació que es va deixar notar en la contundència i passió de la seva intervenció. Les mateixes fonts asseguren, però, que és un directiu “intervencionista” en totes les àrees de negoci i que la seva voluntat de control ha provocat l’allau de baixes.\nAbans de marxar Cruz només tenia flors per a Barcelona i el Prat, però també va deixar entreveure les dues espines que no s’ha pogut desclavar. “Un jove de vint-i-llargs o trenta-pocs va fundar Vueling el 2004…”, va dir en el seu discurs. Cruz va voler esquivar el nom del creador del model de Vueling, Carlos Muñoz, ara fundador de Volotea. Alex Cruz va arribar amb Clickair, però va ser Vueling qui va sortir més beneficiada de la fusió de les dues companyies. I després la competència: “El 2009 ja vam convertir-nos en la segona aerolínia més rendible d’Europa, només després del papu irlandès”, va dir rient. Fonts del sector expliquen que Ryanair era un dels seus “maldecaps” i, en línia amb la seva determinació i contundència -va autoanomenar-se “mercenari”-, el nom de Ryanair o d’EasyJet eren sovint fets servir per esperonar l’equip a continuar creixent.\nVueling compleix 12 anys enmig de la seva pitjor crisi\nPolítics, periodistes… Els famosos també pateixen la crisi de Vueling\nWillie Walsh, el pilot de les quatre aerolínies\nLa burocràcia castiga les treballadores de la llar


Pistes Futbol Sala: Renovem les instal·lacions - Catalonia Sports\n30 Jan, 2018 by administrador in Futbol Sala, Futbol Sala Pavelló, Instal·lacions, noticies 843\nPistes Futbol Sala Santa Isabel i Aiguajoc\nUs informem que per a la propera temporada renovem algunes pistes de futbol sala!\nConcretament, es renovarà totalment la gespa de Santa Isabel i també es posarà un nou paviment Taraflex© a Aiguajoc. Aquests canvis són part de l’estratègia de CATALONIA SPORTS d’oferir sempre els millors equipaments de Barcelona per a la pràctica esportiva.\nA Santa Isabel es juga competició exclusivament femenina de dilluns a divendres. Per la seva banda, Aiguajoc és la nostra instal·lació franquícia per a futbol sala, l’única en pavelló cobert i on hi ha campionats de dilluns a divendres pel vespre i dissabtes pel matí i per la tarda. La lliga de dimecres és femenina, mentre que la resta de dies es disputa competició masculina.\nAltres pistes de futbol sala\nTambé podeu jugar a futbol sala en gespa artificial a Sant Ignasi, Escola Pia, La Salle, TARR i UB Diagonal.


Projecte INTERREG Creixement verd i pelegrinatge · Silene\nProjecte INTERREG Creixement verd i pelegrinatge\nDel 2017 al 2021, el projecte INTERREG “Creixement verd i pelegrinatge” reunirá socis de 5 països: Itàlia, Noruega, Romania, Suècia i Regne Unit. Els socis van començar a intercanviar les millors pràctiques europees en com la peregrinació pot ajudar a conservar i millorar el patrimoni natural i cultural, tot desenvolupant llocs de treball i creixement a través de rutes de pelegrinatge.\nLa fragilitat de l’economia europea implica que les polítiques de creixement i desenvolupament econòmic sovint tenen prioritat sobre les polítiques mediambientals, amenaçant els nostres patrimonis culturals i naturals. El projecte Green Pilgrimage mostrarà com les polítiques de creixement i desenvolupament poden desenvolupar i protegir econòmicament el patrimoni natural i cultural. Una de les Claus és l’enfocament en el poder delspelegrinatges, reconeguts com un dels segments que més ràpidament creixen dins de la indústria del viatge (OMT, 2015). El projecte beneficiarà principalment les comunitats locals i les empreses a les principals rutes de pelegrinatge d’Europa, grups de gestió que protegeixen els valors naturals i culturals.\nEl soci assessor del projecte, The European Green Pilgrimage Network, assegurarà que els beneficiaris indirectes del projecte siguin les principals rutes de pelegrinatge d’Europa. El suport de l’Institut Europeu de Rutes Culturals garantirà que les aportacions del projecte també puguin beneficiar les 33 rutes culturals certificades que existeixen a Europa.\nVegeu el web del projecte INTERREG Creixement verd i pelegrinatge


Rita: “Només aquells amb Possibilitats Econòmiques tindran dret a Suspendre alguna Assignatura" - EsDiari.com\nRita: “Només aquells amb Possibilitats Econòmiques tindran dret a Suspendre alguna Assignatura”\nLa diputada Cristina Rita ha demanat a la consellera d’Educació, Cultura i Universitats en el plenari d’avui del Parlament sobre la reforma de les beques universitàries que prepara el Ministre Wert i que, segons totes les anàlisi fetes fins al moment sembla que enduriran les seves condicions.\nDe fet, a causa del Real Decret 14/2012 les universitats espanyoles van pujar aquest curs 2012-2013 el preu de les matrícules i van endurir ja les condicions de les beques, cosa que ha provocat que estudiants que havien sol·licitat la beca hagin hagut d’abandonar els seus estudis després de no haver-la aconseguit i no poder pagar la matrícula (una vegada sol·licitada la beca el pagament de els taxes queda en suspens fins que s’han resolt les concessions)\nLa diputada ha demanat a la Consellera si sabia quants estudiants de la UIB s’havien trobat en aquesta situació. Així mateix s’ha interessat en conèixer si això podia haver influït en el descens d’alumnat d’aquesta universitat aquest any: “la UIB, que es troba entre les 10 primeres universitats de l’Estat en producció científica, és la darrera en tassa neta d’escolarització universitària (10,5%). I aquest curs encara s’ha reduït el número total d’estudiants a la nostra universitat un 1,10%. Què pensa fer la consellera en aquest sentit, o ja li va bé aquesta situació?”, ha dit Rita.\nEnfora d’això, la Consellera ha replicat amb la convocatòria que va fer la seva conselleria el juny de 2012 per a desplaçaments d’estudiants que necessitaven sortir de la seva illa d’origen per raó d’estudis, “però aquesta convocatòria es va fer a final del curs i no es va resoldre fins el 22 de desembre de 2012 i no sabem si els estudiants ja han cobrat o no. I hores d’ara encara no s’han convocat aquestes beques de desplaçament per al crus que ara acaba. Tota ajuda es bona, però això no serveix per pagar les matrícules del curs present que han pujat escandalosament”, ha afirmat la diputada.\nLa realitat és que amb el nou sistema de beques a cada convocatòria els alumnes i les seves famílies “hauran de fer càbales per saber que és el que rebran com ajut i quan el rebran”. Un sistema que, pel que s’ha vist per premsa, redueix allò que el estudiant amb pocs recursos té assegurat per estudiar (segons el nivell de renda), i les condicions variables per obtenir o conservar una beca, que seran les acadèmiques. “Costarà més de tenir perquè s’ha pujat la nota mitjana al 6,5 i seran de caire competitiu (depèn de els notes dels altres i la donen o no segons disponibilitat pressupostària). La legislatura anterior tots els que tenien un determinat nivell de renda i aprovaven tenien dret a beca.”\nAixí doncs “ara, només aquells amb possibilitats econòmiques tenen dret a suspendre alguna assignatura. Això no té res a veure amb la cultura de l’esforç, perquè és conegut que l’alumnat becat tenen un 14% d’aprovat superior a la resta”, ha denunciat Rita.\nEn definitiva “el ministre Wert dóna un pas més en el seu objectiu de reduir el número d’estudiants universitaris, perquè aquestes mesures tindran conseqüències irreparables per a la igualtat d’oportunitats. L’educació universitària tornarà a ser elitista. No es cert que es vulgui als millors, es vol a aquells que tenen possibilitats. L’equitat del nostre sistema és una fortalesa que hem de conservar. España és el país de la OCDE en el que un percentatge major de fills de treballadors manuals entra a l’educació superior gràcies a les polítiques que s’havien dut a terme fins ara”.


El Govern britànic prohibirà fumar en "pubs", restaurants i oficines d'Anglaterra | Consumer\nEl Govern britànic prohibirà fumar en “pubs”, restaurants i oficines d’Anglaterra\nLa prohibició, ja aprovada en altres regions del Regne Unit, no s'aplicarà a bars que no serveixin moderi\nLa ministra de Sanitat britànica, Patricia Hewitt, va anunciar ahir un projecte de llei que prohibirà fumar en “pubs”, restaurants i oficines d’Anglaterra, si bé quedaran exempts els bars que no serveixin menjar. La iniciativa legislativa, una de les promeses electorals del Partit Laborista que dirigeix el primer ministre, Tony Blair, implica que no es podrà encendre una cigarreta en tots els restaurants i “pubs” on se serveixin menjades.\nNo obstant això, tant els “pubs” i bars que no serveixin menjar, com les discoteques amb socis són les excepcions de la regla, ja que tindran “llibertat per triar si permeten fumar o no”, va precisar la ministra. El conegut com a Projecte de Llei de Protecció i Millora de la Sanitat “inclourà una prohibició de fumar en oficines i llocs públics tancats que cobrirà el 99% dels llocs de treball”, va afirmar Hewitt.\nLa titular de Sanitat va assenyalar que aquest projecte de llei serà acollit “com un gran pas cap a la protecció de la gent davant el tabaquisme aliè i la millora de la salut del país”. Segons la ministra, la prohibició es revisarà tres anys després de la introducció de la nova llei, a fi d’avaluar l’impacte de la mesura.\nDesprés de diversos dies d’especulacions sobre les divergències dels ministres del Gabinet de Tony Blair sobre el projecte legislatiu, Hewitt va realitzar ahir finalment l’anunci de la seva aprovació. Mentre que la responsable de Sanitat havia advocat per una prohibició total, semblada a la qual es va aprovar el passat any a Irlanda, segons la premsa britànica, altres col·legues s’havien manifestats en contra.\nAltres regions del Regne Unit ja havien prohibit fumar amb anterioritat, com Escòcia, on entrarà en vigor el març vinent, i Irlanda del Nord, que el passat dia 17 va anunciar que no es podrà encendre un cigar a partir d’abril de 2007 en llocs públics.\nfumar-ca inglaterra-ca prohibición-ca


Acords del Ple ordinari del mes de desembre de 2021\nIniciInformacióAcords del Ple ordinari del mes de desembre de 2021\nL’Ajuntament del Vendrell va celebrar ahir dilluns 20 de desembre un ple ordinari, en el qual es va arribar als següents acords:\n-Amb 18 vots a favor (Govern, SP-ERC, i Primàries) i 2 abstencions (JxV i Podem El Vendrell), es va aprovar de forma inicial una modificació puntual del Pla General referida a la finca del c/ Francesc de Goya, 16, de Coma-ruga. El canvi és de clau de zona d’ordenació aïllada unifamiliar a sistema d'infraestructura perquè en aquesta finca actualment s'hi ubica una estació de bombeig.\n-Per unanimitat, es va aprovar la proposta de resolució presentada per Som Poble-ERC-AM per declarar el Vendrell una ciutat amiga de la infància i per la redacció del Reglament del Consell de Nens i Nenes del Vendrell.\n-Per unanimitat, es va aprovar la proposta presentada per Junts pel Vendrell per a la creació del repositori obert de coneixement de l'Ajuntament del Vendrell.\n-Amb 18 vots a favor (PSC, SP-ERC, Cs, JxV i Primàries Catalunya) i 2 abstencions (Podem El Vendrell i AVP-FIC), es va aprovar la proposta de resolució de Primàries Catalunya, que va acceptar una esmena del govern, per tal que l'Ajuntament del Vendrell continuï treballant per estudiar l'adquisició de la casa on va viure Benvingut Socias i posterior dedicació a equipament cultural.\n-Amb 17 vots a favor (PSC, SP-ERC, JxV, Primàries Catalunya i Podem El Vendrell), 2 en contra (Cs) i 1 abstenció (AVP-FIC), es va aprovar la moció del PSC per refer i reforçar el consens sobre el model lingüístic del sistema educatiu de Catalunya. Per aconseguir el màxim suport per a la seva aprovació, el grup proposant va acceptar una esmena de SP-ERC per retirar un dels punts dels acords.\n-Amb 9 vots a favor (SP-ERC, JxV, Primàries Catalunya i Podem El Vendrell), 10 en contra (PSC i Cs) i 1 abstenció (AVP-FIC), no es va aprovar la moció presentada per Som Poble-ERC-AM, Junts pel Vendrell i Primàries Catalunya de donar suport al manifest de la plataforma unitària Somescola, així com recolzar les diferents iniciatives que sorgeixin per donar suport al model d’escola catalana i al català.\nLa regidora no adscrita Mar Galeano no va estar present en els punts dels acords.


Rentar-se les mans. Canal Salut\nMullar-se les mans amb aigua tèbia, ensabonar-se-les, fregar-se-les bé durant 20 segons, esbandir-se-les amb aigua abundant i eixugar-se-les amb una tovallola neta, preferentment d’un sol ús. La higiene de les mans és un hàbit senzill, de menys d'un minut, que comporta grans beneficis. Cal adquirir-lo des de la infància i integrar-lo en la vida diària, des que ens despertem fins que ens anem a dormir.\nRentar-se les mans és la mesura més eficaç per reduir la transmissió d’infeccions\nCanal Seguretat dels pacients. Obre en una nova finestra.\nAgència Catalana de Seguretat Alimentària (ACSA). Obre en una nova finestra.\nPrograma de vigilància de les infeccions nosocomials als hospitals de Catalunya (VINCat) . Obre en una nova finestra.\nMans netes durant tot el dia\nAquí teniu algunes situacions quotidianes que es poden donar al llarg d’un dia qualsevol en què convé rentar-se les mans:\n07.30 Sona el despertador, us lleveu i aneu al lavabo. Abans i després de fer-ho cal que us renteu les mans.\n08.00 Prepareu l’esmorzar i us el mengeu. Les mans han d’estar netes abans de manipular o menjar qualsevol aliment.\n08.30 Agafeu el metro per anar a treballar. Un cop dins, us subjecteu a la barra per no caure, i en sortir, toqueu la barana mentre pugeu les escales per sortir al carrer. Per això, en arribar a la feina, convindria que us rentéssiu les mans.\n09.00 Ja sou a la feina. El rentat de mans és un procediment senzill i eficaç per a la prevenció de riscos laborals en qualsevol ocupació, especialment si el lloc de treball implica el contacte directe amb persones, animals, aliments, productes químics o residus. Cal que extremeu les precaucions.\n11.00 Sortiu a fer un cafè i pagueu a la caixa. Com heu manipulat diners, seria recomanable que, en arribar a la feina, us rentéssiu les mans.\n12.30 Aneu al lavabo. La higiene de mans és necessària abans i després de fer-ho i, a més, com en els lavabos públics acostumen a haver-hi molts gèrmens, s’aconsella utilitzar un bocí de paper per tirar de la cadena i per tocar el pom de la porta.\n14.00 Hora de dinar. Les mans han d’estar netes abans de començar a menjar.\n15.00 Us reincorporeu a la feina. Esternudeu i mentre ho feu convé que cobriu amb la mà la boca i el nas. Si us soneu, feu-ho amb un mocador d’un sol ús i, a continuació, renteu-vos les mans.\n18.00 Sortiu de la feina i aneu caminant fins a casa per fer salut.\n18.30 Arribeu a casa i traieu el gos a passejar pel parc. Jugueu amb ell una estona i, en tornar cap a casa, us heu de rentar les mans.\n20.30 Feu el sopar, però abans cal que us renteu les mans. Després de tocar els aliments crus, caldria tornar a fer-ho.\n22.30 Baixeu les escombraries. En arribar a casa convindria que us rentéssiu les mans.\n24.00 Aneu a dormir.\nUn hàbit clau per a la seguretat alimentària\nLes malalties de transmissió alimentària, són les que s’originen quan es consumeixen aliments o aigua contaminats per microbis nocius, principalment bacteris. Generalment produeixen símptomes a l’aparell digestiu, com ara dolor abdominal, vòmits o diarrea, però també en poden causar d’altres, com febre, mal de cap o visió doble.\nEn la majoria de casos, aquest tipus de malalties es contrauen a la llar per unes pràctiques d’higiene deficients. Els microbis que poden causar-les es poden escampar a través de mans, draps bruts i altres estris de cuina, i contaminar els aliments. Per evitar riscos i garantir la seguretat dels àpats, és important respectar unes normes bàsiques durant la preparació i la conservació dels aliments (netejar, separar, coure i refredar).\nEn aquest sentit, és fonamental rentar-se les mans i netejar bé totes les superfícies i els estris que es faran servir abans de començar a cuinar. La higiene de les mans també és necessària després de tocar aliments crus, com carn, peix, ous o pollastre, ja que els microorganismes que poden contenir es poden propagar a través de les mans i contaminar els aliments ja cuinats o nets, les superfícies i/o els estris de cuina.\nSi s'utilitzen guants, a l'hora de triar-ne uns, cal comprovar a l'envàs que estan homologats per manipular aliments i tenir en compte aspectes com ara el color i la composició. En aquest sentit, és preferible que siguin blaus, per distingir amb facilitat si algun fragment del guant passa als aliments, i de nitril, ja que són més resistents, no transfereixen cap component ni a qui els porta ni als aliments i redueixen el risc que els microbis contaminin aliments o estris i superfícies. Abans de posar-se'ls, convé rentar-se bé les mans i treure's les joies (anells, rellotge, polseres, etc.). També cal canviar-se'ls periòdicament, com a mínim cada hora.\nHigiene, conservació i preparació dels aliments. Obre en una nova finestra.\nMalalties de transmissió alimentària. Obre en una nova finestra.\nÚs dels guants en la manipulació d’aliments. Obre en una nova finestra.\nabans de seure a taula.\ndesprés de tocar animals.\nsempre que les mans estiguin brutes.\nVigileu que ho facin de manera correcta. Cal que ho facin:\nper totes les zones: el dors, el palmell, els canells, els dits, l’espai entre els dits i les ungles.\ndurant uns 20 segons. Per ajudar-los a calcular el temps podeu ensenyar-los alguna cançó d’aquesta durada.\nEngresqueu-los a cuinar amb vosaltres i aprofiteu per inculcar-los les normes bàsiques d’higiene en la preparació, l’elaboració i la conservació dels aliments.\nA banda de la família, l’escola també és un àmbit privilegiat per conscienciar els nenes i nenes de la importància de la higiene de mans en la prevenció d’infeccions. En aquest sentit, l’Agència Catalana de Seguretat Alimentària (ACSA) promou iniciatives adreçades a les escoles per fomentar aquest hàbit entre els alumnes de primària.\nEp, les mans ben netes!. Obre en una nova finestra.\nLa seguretat alimentària està a les teves mans. Obre en una nova finestra.\nUna atenció neta és una atenció més segura\nLes infeccions nosocomials són infeccions que els pacients poden adquirir mentre reben assistència sanitària mitjançant la transmissió dels microbis propis o dels d'altres pacients.\nLa millor manera d’evitar-les és que tant professionals sanitaris com pacients i acompanyants es rentin les mans en alguns moments clau durant la seva estada a un consultori mèdic o un hospital. Tots els centres d’atenció sanitària han de disposar de dispensadors amb preparats de base alcohòlica en llocs fàcilment accessibles, com ara a l’habitació del pacient, i cal fer-ne ús.\nMoments clau per a la higiene de mans\nabans de tocar els pacients.\nabans de realitzar una tasca asèptica, com ara inserir un catèter intravenós.\ndesprés de tasques que puguin comportar l’exposició a fluids corporals, per exemple, el buidatge del catèter urinari.\ndesprés de tocar els pacients.\ndesprés del contacte amb l’entorn, com ara les baranes del llit.\nabans de tocar-se els apòsits en ferides o la localització de la via intravenosa.\ndesprés del contacte amb altres pacients.\nLa promoció de la higiene de les mans en l’atenció sanitària. Consells per a pacients [29,75 kB ]\nHigiene de les mans. Consells per a pacients [450,9 kB ]\nEls vostres cinc moments per a la higiene de mans. Consells per a professionals [368,84 kB ]\nSalva vides, renta’t les mans [551,29 kB ]\nPer què cal rentar-se les mans si no es tenen brutes?\nLes mans actuen com a transmissores de microorganismes, com ara virus o bacteris, que poden causar malalties, en tocar persones infectades o superfícies contaminades i després tocar-se la boca, els ulls, el nas, o en menjar aliments contaminats.\nAbans i després d'anar al lavabo\nDesprés de jugar a l'aire lliure\nDesprés de tocar baranes d'escales públiques o les barres del transport públic\nCom cal rentar-se les mans?\nLes mans s’han de rentar amb aigua tèbia i sabó, preferiblement líquid i amb PH neutre, fins a l’alçada dels canells, amb moviments de fricció i rotació. Cal fregar bé palmell contra palmell i posar el palmell de la mà dreta sobre el dors de l’esquerra i viceversa. S’han d’entrellaçar els dits, per netejar bé els espais que hi ha entre ells, i rentar el dors dels dits contra el palmell oposat amb els dits travats. A continuació i amb moviments rotatoris, cal fregar bé els polzes mitjançant la mà contrària i, posteriorment, les puntes dels dits d’una mà sobre el palmell de l’altra mà, fent especial èmfasi a les ungles. Finalment, cal esbandir les mans sota el raig d’aigua i eixugar-les amb una tovallola neta, un paper d’un sol ús o un assecador.\nAltres pautes per a una correcta higiene de les mans inclouen treure’s les joies (rellotges, anells i braçalets) prèviament perquè poden interferir en el rentat, mantenir les ungles curtes per evitar l’acumulació de gèrmens a sota, i prevenir la irritació de la pell per evitar la colonització de bacteris no habituals mitjançant mesures com l’ús d’aigua tèbia (no calenta) o l’aplicació de locions i cremes.\nQui ha de tenir especial precaució?\nTot i que esdevé fonamental en tots els casos, la higiene de les mans és particularment important en certes ocupacions, com ara:\nPersones que manipulen i preparen aliments (cuiners, operaris de la indústria alimentària...).\nPersonal que treballa amb agents químics perillosos, o amb residus i aigües residuals.\nTreballadors i treballadores dels laboratoris.\nPersones amb contacte amb animals (veterinaris, ramaders, pescadors...).\nTreballadors i treballadores de presons, serveis socials i ensenyament.\nPersonal de serveis d’emergències (policia, bombers, protecció civil...).\nData d'actualització: 07.05.2019


Jesús ajudat pel Cirineu – Processó del Dijous Sant – Badalona\nMisteri construït entre els segles XVIII i XIX, obra atribuïda al escultor Josep Rius. El Misteri es va salvar de la destrucció l’any 1936.\nEn els anys 50 del segle XX el tabernacle antic va ser ampliat, alhora que es van col·locar els fanals, dissenyats per l’arquitecte i dissenyador badaloní Joan Amigó i Barriga (1875-1958) i realitzats pel ferrer de la nostra ciutat Josep Rodón i Teyà (1900-1996). L’ any 2018 amb motiu del 390 aniversari de la Processó aquests fanals varen ser restaurats i es va canviar la il·luminació elèctrica per cera. Aquesta restauració va estar realitzada per Eduard Pisonero.\nMisteri a càrrec de l’Associació Processó del Dijous Sant de Badalona


Apartament amb qualitats de luxe situat al centre de València, a prop de l'ajuntament, l'estació de tren i de correus.\nEn una de les zones més cèntriques de València, situat en un carrer de vianants coneguda per ser una de les artèries del centre, trobem aquest encantador apartament, on s'han cuidat al màxim tots els detalls per aportar la màxima comoditat al nou propietari. En una finca que compta amb una restauració integral, trobem un vestíbul totalment renovat que ens dóna accés a un exclusiu edifici situat a escassos 100 metres de l'ajuntament.\nLa porta de seguretat ens dóna accés a un habitatge que destaca per la qualitat i la calidesa dels seus detalls, com el seu sòl de fusta natural. La seva fusteria metàl·lica d'elevada qualitat ens aïlla del trànsit de vianants del carrer, tant en el seu saló-menjador com en el seu dormitori principal (que compta amb bany propi) que reben llum natural directament del carrer. Un curt passadís ens permet accedir als dos dormitoris restants, tots dos amb armaris encastats i fusteria lacada en blanc. Un bany amb hidromassatge i inodor suspès dóna servei als dos quarts, i, finalment, accedim a una funcional cuina de línies modernes i colors clars.\nSi voleu viure al centre de València amb totes les comoditats i grans acabats, no ho dubti, aquesta és la seva vivenda.\nLa propietat es troba a la zona de Sant Francesc, al centre de València, a la plaça principal de la ciutat i propera a la preciosa Estació del Nord.\nLa zona ofereix tot el necessari per a un estil de vida còmode amb nombrosos serveis a prop, entre ells botigues i transport públic.


La portaveu de Compromís per Vila-real, Maria Fajardo, ha registrat aquest matí un prec perquè «la sala de plens ha d'expressar els valors d'una societat democràtica»\nMaria Fajardo, portaveu de Compromís per Vila-real, ha sol·licitat mitjançant un prec registrat i adreçat a la regidora d'Igualtat, que d'acord amb els valors democràtics i la legislació actual «els espais públics de Vila-real siguen expressió dels valors d'una societat europea del segle XXI». Segons ha expressat la portaveu, «la sala de plens no és un espai públic qualsevol, sinó que n'és un de preferent, i per això necessitem ser extremadament escrupoloses en l'acompliment de la legislació, la paritat i la representació de les dones». Segons ha manifestat la representant de Compromís per Vila-real, «la presència de reconeixement a les dones en la sala de plens mitjançant obres pictòriques en l'actualitat no és que siga escassa, sinó que directament és nul·la i això és intolerable en una societat del segle XXI. Si l'Ajuntament de Vila-real té una delegació dedicada a la Igualtat, hauria de ser capaç de fer que hi haja representació femenina en un espai públic preferent i tan important com ara és la sala de plens de l'Ajuntament de Vila-real».\nAltrament, en el prec registrat per la portaveu Maria Fajardo per al Ple ordinari de novembre de 2021, es sol·licita que cal considerar la Llei Orgànica 1/2004, de 28 de desembre, de Mesures de Protecció Integral contra la Violència de Gènere en el Capítol II article 11 diu que «s'adoptaran les mesures que procedisquen per assegurar un tractament de la dona que estiga d'acord amb els principis i valors constitucionals sense perjudici de les possibles actuacions per part d'altres entitats.»\nDes de la formació vila-realenca, per tant, demanaran que «al més prompte possible s'escullen figures femenines i s'expresse el reconeixement a les diverses figures que han aportat valors a la nostra ciutat tenint en compte el criteri de paritat». «Estem segures que hi ha més d'una i de dues dones que no només mereixen ocupar eixe espai, sinó que de fet no l'han ocupat injustament i és hora que aquesta situació es corregisca immediatament», ha conclòs Maria Fajardo.


Marroc - ISGLOBAL\nFa més d'una dècada que ISGlobal treballa al Marroc, on dóna suport a diferents institucions públiques de l'àmbit de la salut, entre les quals destaca el Ministeri de Salut com a soci prioritari, i desenvolupa estratègies i accions de millora de la salut de les poblacions més vulnerables.\nHavent centrat les accions en la salut materna i infantil des d'una perspectiva de recerca i de formació, a partir de l'any 2015, es va posar en marxa una nova estratègia basada sobretot en el desenvolupament de noves accions de translació del coneixement, amb l'objectiu d'influir en la millora de les polítiques públiques locales en àmbits que representen grans reptes en termes de salut global.\nEn aquest context, ISGlobal i el Ministeri de Salut del Marroc, amb el suport de l'Agència Espanyola de Cooperació Internacional per al Desenvolupamet (AECID), van crear l'any 2016 l'observatori de Salut del Mediterrani, amb seu al Marroc i vocació regional, que té com a principals objectius:\nAnàlisi de tendències en relació a la salut global de la regió i la planificació de possibles respostes.\nCompil·lació i anàlisi de dades, i redacció d'informes per poder fer recomanacions a decissors públics sobre les activitats o les accions futures.\nDinamització de debats sobre els dèficits en matèria de salut al Marroc i a tota la regió.\nLideratge d'investigacions i elaboració de propostes, d'acord amb les recomanacions de les autoritats públiques.\nOrganització de debats en matèria de salut pública.\nLa salut medioambiental, la vigilància epidemiològica, la salut dels migrants i les resistències antimicrobianes han estat les línies de treball amb què s'inicia el desenvolupament d'aquest observatori.\nEn l'àmbit de la formació, ISGlobal té una extensa i dilatada experiència al país, en implementar-hi activitats de desenvolupament i de reforç de competències a través de la recerca amb diversos serveis del Centre Hospitalari-Universitari Ibn Sina de Rabat (CHUIS). També cal destacar el suport a l'École National de Santé Publique (ENSP) en alguns dels seus programes de formació.\nObservatori de Salut del Mediterrani


Talls al trànsit als ravals del Pallol i de Santa Anna la setmana que ve per obres\nAfectacions al trànsit als ravals del Pallol i de Santa Anna per les obres de reforma de la plaça Catalunya\nEls talls es produiran el proper dimarts 5 de desembre entre les 8 i les 15h\nActualitzada 01/12/2017 a les 12:37\nEl proper dimarts 5 de desembre, entre les 8 i les 15h, hi haurà afectacions hi haurà afectacions al trànist als ravals del Pallol i de Santa Anna, com a conseqüència de les obres de reforma de la plaça de Catalunya. Els treballs d’asfaltat i pintat de la senyalització horitzontal dels carrers de l’entorn de la plaça s’han concentrat en un sol matí per minimitzar les molèsties als conductors.\nEl trànsit de vehicles quedarà prohibit des de la plaça de la Sang, a través del raval del Pallol i del carreró de la Puríssima Sang. També quedrà tallat al trànsit el carrer d’Arnavat i Vilaró des de la riera de Miró. Igualment, es tallarà el trànsit a la cruïlla de la riera de Miró amb el carrer del Roser, per impedir l’accés a la plaça de Catalunya.\nComenta el contingut : Talls al trànsit als ravals del Pallol i de Santa Anna la setmana que ve per obres


museus i accessibilitat: de maig 2015\nJoan Miró. Planxes i gravats és una activitat adreçada a persones cegues, basada en l'experiència tàctil de planxes originals i proves d'estampació damunt paper.\nVa ser l’amistat amb els poetes el que, inicialment, va dur Joan Miró al món del gravat per il·lustrar els llibres dels seus amics. Més endavant, la seva activitat gràfica es va diversificar molt i ja mai no es va aturar. Com a resultat queden més d’un centenar de llibres d’artista i milers d’estampacions damunt paper amb tècniques molt diverses.\nLa tècnica del gravat permet multiplicar una mateixa imatge en un nombre limitat d’exemplars. En general, un cop el tiratge es considera acabat, les planxes es destrueixen o es ratllen per evitar-ne reproduccions. En un dels magatzems de seguretat de la Fundació Joan Miró es conserven algunes de les planxes originals que, com és habitual, presenten la imatge enfonsada o en relleu segons la tècnica utilitzada. En el seu moment, es van entintar per poder-hi estampar després la imatge damunt el paper. Com que l’estampació es du a terme en una premsa a gran pressió, el paper s’arrapa a les formes de la planxa, xucla la tinta i es deforma, donant com a resultat una imatge que també presenta un cert relleu.\nJoan Miró. Planxes i gravats es va concebre, precisament, en aquest magatzem d’obra original quan, amb tècnics del Departament de Conservació de la Fundació, buscàvem obres que es poguessin percebre per mitjà del tacte sense risc de deteriorament. Un any més tard, el mes de febrer de 2015, es va dur a terme aquesta activitat per primer cop.\nEn aquesta ocasió, els participants, convocats en grups reduïts, adequadament acreditats i acompanyats per tècnics del museu es van desplaçar a una zona tancada al públic, d’accés absolutament restringit.\nL’experiència va començar amb una introducció genèrica a les tècniques de gravat amb la possibilitat de manipular alguns dels estris més habituals (burí, punta seca, etc).\nA continuació, els assistents, equipats amb guants de làtex, van poder tocar algunes de les planxes emprades per Miró. Primer, un parell de molt grans, amb una imatge en relleu, gruixuda, aspre i molt contundent que pertanyien al llibre Miró-Espriu de1975.\nDesprés van tenir l’oportunitat de resseguir les línies mossegades i les superfícies picotejades subtilment per l’àcid (resultat de la tècnica de l’aiguafort i l’aiguatinta respectivament) de les planxes utilitzades per il·lustrar El càntic del sol de sant Francesc d’Assis.\nEls guants de làtex també els van permetre comprovar com les formes en negatiu enfonsades en el coure apareixien en relleu i invertides a les proves damunt paper corresponents.\nL’experiència es va acabar escoltant els poemes de Salvador Espriu i de sant Francesc d’Assis que van inspirar Miró per crear les planxes que acabaven de descobrir\n«Tocar aquestes textures és com escoltar bona música», comentava una de les participants. «És un plaer estètic, el plaer de sentir les formes més que no pas el que representen. Noto una vibració interna, una gran emoció.» I és que tots els assistents van expressar el seu agraïment pel privilegi que havia suposat gaudir d’una experiència tan commovedora i exclusiva.\nNota: Activitat concebuda per Mònica Suris i el Departament Educatiu i de Conservació de la Fundació Joan Miró\nPublicat per Activitats familiars a 14:23 Cap comentari:


La revista de Consum, ara en digital - Entrenosotros | Consum\nMenjars amb vitamina D: millors receptes\nEscriba el número 716201\nTricolor de pimentons amb quinoa\nCoses que no netegem, però que caldria\nMillora la teua salut mental amb estos consells\nCura de la pell: consells per a una pell sana\nUngles més blanques\nSi les ungles se t’han fet groguenques i volsnetejar-les, pots fer-ho submergint-les en suc de llima. També funciona com a blanquejador la pasta elaborada amb llima, bicarbonat i oli d’oliva\nVore tots els trucs\nFlam de clares d’ou\nPer al flam\n4 clares d’ou\nBat les clares amb el sucre fins a fer merengue.\nMentre es munten, prepara el caramel. Posa en un casset al foc l’aigua i el sucre. Mescla-ho bé i deixa-ho a foc mitjà sense menejar-ho fins que el caramel s’haja format. Sabràs que està a punt quan no queden grumolls i tinga un to torrat.\nPosa el caramel en la flamera o el motle. Afig les clares batudes i fica-ho al forn al bany de maria: és a dir, col·locant el motle dins d’un recipient amb aigua, durant 25 minuts a 180 °C.\nQuan es refrede pega-li la volta. Queda superesponjós!\nVore totes les receptes\nCabell més fort\nProva de posar-te en les arrels, abans de llavar-te el cabell, una mescla de gel d’àloe i oli de rosa mosqueta. Deixa-ho actuar com a mínim una hora i després llava’t el cabell amb un xampú sense silicones. A continuació, posa’t el condicionador amb unes gotes d’oli de rosa mosqueta. Des que faig este tractament, el meu cabell es veu més fort, em cau molt menys i pareix més voluminós. Ah! L’oli no et greixarà el cabell si te’n poses en la mesura justa.\nVols que publiquem els teus continguts? Entra ací\nMàlaga: què podem visitar i què podem menjar\nPollastre al chilindrón: la recepta que no falla mai\nMascotes de companyia per a persones amb discapacitat\nEscriba el número 167263\nDiferència entre bullying i conflicte escolar


Gestions_Telema: Tema 4: Les compres en línia\nTema 4: Les compres en línia\nFeu clic en l'enllaç TEO_Compres_en_linia_cat.pdf per veure el fitxer.\n◄ Fòrum 2: Investiga, experimenta i anota!\nSalta a... Salta a... Instruccions de funcionament del curs Objectius del curs Programa de curs Fòrum 1: Parlem-ne! Tema 1: La seguretat en les operacions telemàtiques Qüestionari 1: La seguretat en les operacions telemàtiques Tema 2: L'Administració electrònica Qüestionari 2: L'Administració electrònica Tema 3: La democràcia electrònica Qüestionari 3: La democràcia electrònica Fòrum 2: Investiga, experimenta i anota! Qüestionari 4: Les compres en línia Tema 5: L'organització de desplaçaments i viatges Qüestionari 5: L'organització de desplaçaments i viatges Tema 6: Altres operacions d'interès general Qüestionari 6: Altres operacions d'interès general Activitat Global Final\nQüestionari 4: Les compres en línia ►


L'Agncia de Residus de Catalunya convoca ajudes per retirar amiant amb un milió d'euros\nPublicat 19/07/2019 12:32CET\nL'Agncia de Residus de Catalunya ha obert la convocatria d'ajudes per retirar residus de materials d'allament i de la construcció que continguin amiant, amb un pressupost total d'un milió d'euros, ha explicat en un comunicat aquest divendres la Conselleria de Territori i Sostenibilitat de la Generalitat.\nLa subvenció pretén promoure la retirada d'aquests materials i que s'efectu "amb les condicions ptimes, amb la finalitat d'obtenir una millora ambiental i de minimitzar el risc que aquest material comporta per a la salut pública".\nPodran sollicitar-la persones físiques o jurídiques, públiques o privades, i comunitats de vens que siguin propietaris de béns immobles que continguin elements d'amiant procedents de la construcció, i que n'impulsin la retirada.\nL'import de l'ajuda inclou la manipulació i retirada de l'amiant a crrec de les empreses inscrites en el registre d'empreses que tenen treballadors que estan o poden estar exposats a l'amiant (Rera), així com el seu transport, gestió i tractament a crrec d'organitzacions del Registre general de persones gestores de residus de Catalunya (RGPGRC).\nLa "gran majoria" de residus d'amiant sorgeixen dels enderrocaments, de les reparacions i de les operacions de retirada de materials amb amiant en edificis, installacions i maquinria, i s'han de recollir separats de la resta de residus.


Avís legal – Club Marítim Fenals\nEl present avís (d’ara endavant, el “Avís Legal”) regula l’ús del servei d’accés i utilització de la Web que Club Marítim Fenals posa a la seva disposició.\nClub Marítim Fenals, com a responsable de la Web informa que té el seu domicili social al Carrer Puerto Rico, 3 17310 Lloret de Mar (Girona), amb CIF número G17112053. Mail de contacte cmfenals@gmail.com\nLa utilització de la Web atribueix la condició d’usuari de la Web (d’ara endavant, el “Usuari”) i implica l’acceptació plena i sense reserves de totes i cadascuna de les disposicions incloses en aquest Avís Legal en la versió publicada pel Club Marítim Fenals en el moment mateix en què l’Usuari accedeixi a la Web. Club Marítim Fenals es reserva el dret a modificar unilateralment, en qualsevol moment i sense previ avís, la presentació i configuració dels continguts i els serveis de la Web, així com les condicions requerides per a la seva utilització quan això sigui convenient per a la seva millor prestació.\nAquests continguts hauran de ser usats de manera correcta i licita per l’usuari i, en particular queda obligat a utilitzar aquests continguts de manera diligent, correcta i lícita.\nNo podran usar-se els continguts de manera contrària a la llei, a la moral o als bons costums acceptats en ordre públic.\nEstà prohibida la transmissió de qualsevol mena de dades que vostè pugui realitzar a aquesta Web, o a altres pertanyents a terceres empreses els links de les quals podrà trobar dins d’aquesta Web, que atempti contra els drets de propietat de tercers, siguin obscens, pornogràfics, difamatoris, de caràcter amenaçador o material que pugui ser considerat delicte o falta en virtut del vigent Codi Penal.\nA través de la Web, Club Marítim Fenals, informa dels seus serveis de sistemes de seguretat i de comunicació.\nCONDICIONS D’ACCÉS I UTILITZACIÓ DE LA WEB3.1. Accés i utilització de la Web\nTota la informació que faciliti l’usuari a través de la Web haurà de ser veraç. A aquest efecte, l’usuari garanteix l’autenticitat de totes aquelles dades que comuniqui a conseqüència de l’emplenament dels formularis de recollida de dades. D’igual forma, s’haurà de mantenir la informació facilitada a Club Marítim Fenals actualitzada. En tot cas l’usuari serà l’únic responsable de les manifestacions falses o inexactes que realitzi i dels perjudicis que causi a Club Marítim Fenals o a tercers per la informació que faciliti.\nA aquest efecte, l’usuari s’abstindrà d’utilitzar la Web amb finalitats o efectes il·lícits, prohibits en el present Avís Legal, lesius dels drets i interessos de tercers, o que de qualsevol forma puguin danyar, inutilitzar, sobrecarregar, deteriorar o impedir la normal utilització de la Web els equips informàtics o els documents, arxius i tota classe de continguts emmagatzemats en qualsevol equip informàtic de Club Marítim Fenals, o de qualsevol usuari d’Internet (maquinari i programari).\nClub Marítim Fenals es reserva el dret a denegar o retirar l’accés a la Web, en qualsevol moment i sense necessitat de preavís, a aquells usuaris que incompleixin les presents Condicions Generals.\nTotes les marques, noms comercials o signes distintius de qualsevol classe que apareixen en la Web són propietat de Club Marítim Fenals o de tercers, sense que pugui entendre’s que l’ús o accés a la Web i/o als serveis atribueixi a l’usuari dret algun sobre les citades marques, noms comercials i/o signes distintius.\nAixí mateix, els continguts són propietat intel·lectual de Club Marítim Fenals o de tercers, sense que puguin entendre’s cedits a l’usuari, en virtut del que s’estableix en aquest Avís Legal, cap dels drets d’explotació que existeixen o puguin existir sobre aquests Continguts van més enllà de l’estrictament necessari per al correcte ús de la Web.\nL’usuari de la Web o de qualsevol de les pàgines Web de terceres empreses, incloses en el website o amb un accés mitjançant un link des d’aquest, serà responsable dels Danys i Perjudicis que Club Marítim Fenals pugui sofrir directament o indirectament, a conseqüència de l’incompliment de qualsevol de les obligacions derivades establertes en el present Avís Legal.\nClub Marítim Fenals no garanteix la disponibilitat del funcionament dels serveis de la Web.\nQuan això sigui raonablement possible, Club Marítim Fenals advertirà prèviament les interrupcions en el funcionament de la Web. Club Marítim Fenals tampoc garanteix la unitat dels Serveis per a la realització de cap activitat en particular, ni la seva inhabilitat, i en particular, encara que no de manera exclusiva, que els usuaris puguin efectivament utilitzar els Serveis i accedir a les diferents pàgines Web des de les quals es prestin els Serveis.\nClub Marítim Fenals no garanteix la privacitat i la seguretat de la utilització de la Web, no pot garantir la invulnerabilitat absoluta dels seus sistemes de seguretat.\nClub Marítim Fenals no controla ni garanteix l’absència de virus ni d’altres elements en els Continguts que puguin produir alteracions en el sistema informàtic de l’usuari (programari i maquinari) o en els documents electrònics i fitxers emmagatzemats en aquest.\nD’igual forma, Club Marítim Fenals, eludeix tota responsabilitat en els supòsits de fallada en el rendiment, error, omissió, interrupció, defecte de demora en l’operació de transmissió, fallada del sistema o línia, així com en el contingut, exactitud i opinions expressades i altres connexions subministrades per aquests mitjans.\nClub Marítim Fenals no garanteix la licitud, fiabilitat i utilitat dels Continguts, ni tampoc garanteix la veracitat, exactitud, exhaustivitat i actualitat dels Continguts.\nAquesta Web pot establir enllaços a altres pàgines Web que pertanyen a tercers sobre els quals Club Marítim Fenals no té cap control. En aquests supòsits Club Marítim Fenals no assumeix cap responsabilitat ni compromís sobre la informació continguda en aquestes pàgines ni dels serveis o productes que en elles s’inclogui o ofereixi.\nEn cas que una autoritat judicial comuniqui a Club Marítim Fenals o aquesta tingui coneixement efectiu de l’existència d’una informació il·lícita continguda en la Web o que lesioni béns o drets d’un tercer susceptible d’indemnització, Club Marítim Fenals col·laborarà amb els organismes competents per a la identificació de les persones responsables d’haver publicat la informació il·lícita, i en tot cas, procedirà a retirar tal informació o fer impossible l’accés a aquesta.\nA través del present avís, Club Marítim Fenals informa els usuaris del website, sobre la seva política de protecció de dades personals amb la finalitat que aquests decideixin de manera expressa, lliure i voluntària, si desitgen facilitar a Club Marítim Fenals les dades personals que li són sol·licitats en el website.\nResponsable: Club Marítim Fenals – NIF: G17112053. Dir. postal: Carrer Puerto Rico, 3 17310 Lloret de Mar (Girona). Correu electrònic: cmfenals@gmail.com\nEn nom del Club Marítim Fenals, tractem la informació que ens facilita amb la finalitat de gestionar i enviar informació sol·licitada. Les dades proporcionades es conservaran mentre es mantingui la relació comercial o durant els anys necessaris per a complir amb les obligacions legals. Les dades no se cediran a tercers. Vostè té dret a obtenir informació sobre Club Marítim Fenals si estem tractant les seves dades personals, per la qual cosa pot exercir els seus drets d’accés, rectificació, supressió i portabilitat de dades i oposició i limitació al seu tractament davant del Club Marítim Fenals – NIF: G17112053. Dir. postal: Carrer Puerto Rico, 3 17310 Lloret de Mar (Girona). Correu electrònic: cmfenals@gmail.com, adjuntant còpia del seu DNI o document equivalent. Així mateix, i especialment si considera que no ha obtingut satisfacció plena en l’exercici dels seus drets, podrà presentar una reclamació davant l’autoritat nacional de control dirigint-se a aquest efecte a l’Agència Espanyola de Protecció de Dades, C/ Jorge Juan, 6 – 28001 Madrid\nClub Marítim Fenals adverteix a l’Usuari de la utilització de cookies quan l’Usuari navega per la pàgina Web. Política de cookies\nLes dades que se sol·liciten són els adequats, pertinents i no excessius en relació amb l’àmbit, les finalitats i serveis determinats, explícits i legítims de Club Marítim Fenals.\nClub Marítim Fenals ha instal·lat les mesures tècniques i organitzatives necessàries per a evitar la pèrdua, mal ús, alteració, accés no autoritzat i altres riscos possibles.\nIgualment, Club Marítim Fenals s’obliga a complir amb l’obligació de secret respecte de les dades contingudes en els seus tractaments segons el que s’estableix en la legislació de protecció de dades aplicable. En particular, Club Marítim Fenals informa que ha subscrit els pertinents acords de confidencialitat i protecció de dades amb tercers que tenen accés a dades personals responsabilitat de Club Marítim Fenals per a la prestació d’un servei a aquesta.\nClub Marítim Fenals podrà interrompre el servei de la web i està autoritzat a donar per acabada o suspendre la prestació dels Serveis en qualsevol moment. Quan això sigui raonablement possible, Club Marítim Fenals advertirà prèviament la terminació o suspensió de la prestació dels serveis de la web.\nLes parts, amb expressa renúncia del seu propi fur, accepten com a legislació rectora del contracte actual, l’espanyola, i se sotmeten per a la resolució de quants litigis poguessin derivar-se del mateix als Jutjats i Tribunals de Girona.


Avui dia el camí que espera a la majoria dels nous fotògrafs documentals és la via del freelance. Ja no s'amplien les plantilles de fotògrafs en els mitjans de comunicació i anem camí de la externalització dels treballs fotogràfics. Ser freelance t'obre les portes capo n tu vols, això requereix tenir objectius clars i un gran esforç personal. Quant mes t'agradi el que fas menys et pesarà el treball.\nLa fotografia documental et dóna l'oportunitat d'apropar-te i participar d'una manera especial a realitats que mai haguessis accedit d'una altra manera. Els camins són molts per això és molt important estar ben informats per a l'elecció dels continguts que millor s'ajustin a nosaltres. Jo aposto per una línia d'identificació amb els temes triats perquè la fotografia documental és energia i il·lusió a més d’una carrera de fons.\nFernando Moleres ens explicarà que és per ell la fotografia, els seus projectes fotogràfics i la seva metodologia de treball. Des de la idea d’un projecte a la seva realització, les coses a tenir en compte abans d’escollir un tema, com vendre un reportatge als mitjans de comunicació...\nFernando Moleres. Bilbao, 1963. Fotògraf autodidacte i freelance. Treballa en els seus propis projectes fotogràfics destinats a la premsa.\nEntre els seus reportatges destaquen els dedicats a l’explotació laboral infantil, els refugiats al Kurdistan (1991), els refugiats a Rwanda (1996), les dones treballadores, la vida monàstica (2004-2006), i Burning Man (2001-2005), entre molts d’altres.\nHa estat premiat al World Press Photo 1998, 2001 i 2011, Eugene Smith 1999 (Additional Grant) i Tim Hetherington 2012 pel seu treball sobre els menors empresonats a les presons de Sierra Leone (2010- 2013), i ha creat un programa d’ajuda per a la reinserció social d’aquests joves (Free Minor Africa).\nL’últim projecte llarg ha estat Melting Landscape (2014-2015) on el fotògraf aborda la problemàtica de l’escalfament global en una de les zones més sensibles del planeta: l’Àrtic.


El cantautor Toni Subirana interpreta temes de Josep Maria de Sagarra - La Veu - Cultura\nEl cantautor Toni Subirana interpreta temes de Josep Maria de Sagarra\nToni Subirana, durant un dels seus concerts.\nFoto: Francesc Isern\nEl concert tindrà lloc aquest divendres a l'Auditori Municipal (22h)\n19/03/2014 - Laura Grau\nEl cantautor Toni Subirana (Barcelona, 1965) farà un concert aquest divendres 21 de març a l’Auditori (22h), basat en poemes representatius dels llibres de cançons de Josep Maria de Sagarra, com ara Cançons de rem i de vela, Cançons d’abril i de novembre, Cançons de totes les hores i Entre l’equador i els tròpics. Els temes, que beuen de la cançó tradicional catalana, han estat arranjats per Manel Camp. Subirana, músic amb 25 anys de carrera i diversos discos al mercat, ha dut aquest espectacle a més de dues centes poblacions. El concert, que també inclourà peces pròpies de l’autor, posarà el punt i final al cicle Poeticae 2014 i també servirà per commemorar el Dia Mundial de la Poesia, amb un brindis final. El preu de l’entrada és de 4 euros anticipada i 5 a taquilla.


Som família, som treballadors, som tradició\nMas Glosset, artesans del mató\nSóm Mas Glosset, una empresa familiar ubicada a Marganell, un petit poble al peu de la muntanya de Montserrat. La nostra història amb el mató i els formatges comença amb la iaia Roseta, quan pujava a vendre mató i quatre gallines a Montserrat a les 4 del matí.\nMés endavant l’avi Josep ja va començar a distribuir quatre matons per Barcelona i mica en mica la empresa es va anar ampliant, així com la gamma dels nostres productes: formatge fresc, flams, pastís de formatge, iogurts,…\nAra fem un pas més i comencem la venda online del nostre mató. En aquesta pàgina podreu trobar, a part de les nostres elaboracions, una sel•lecció de formatges curats Muntanyola, elaborats per la fundació Ampans i els quals tenen diferents formatges guardonats al World Cheese. També us oferim els formatges de Bauma, artesans de Borredà, amb uns dels seus formatges guanyador del làctium medalla d’or.\nEs fa bullir la llet en un pasteuritzador i un cop bullida es posa en una gran cubeta d’acer inoxidable per tal que es refredi.\nLi afegim el quall i esperem que reposi durant uns minuts. Aleshores el tallem manualment fins a aconseguir el gra òptim.\nUn cop emmotllat (però no prensat) dins la terrina, s’acaba d’escòrrer i es refreda. Llest per menjar-se’l a cullerades!


647 - Viquipèdia, l'enciclopèdia lliure\n3343 – 3344\n4407 – 4408\n702 – 703 (Vikram Samvat)\n569 – 570 (Shaka Samvat)\n3748 – 3749 (Kali Yuga)\n610 620 630 - 640 - 650 660 670\n644 645 646 - 647 - 648 649 650\nSafetula (Àfrica): Els àrabs, comandats per Abd Allah ben Sad, després d'haver entrat en diverses ciutats de la província, derroten en batalla els romans d'Orient del governador Gregori i ocupen la Bizacena.\nKudjha (Àsia Central): El general A-che-na Cho-eul, d'origen turc oriental, al servei de la dinastia Tang xinesa, ataca el país i causa una gran mortaldat, sembrant una onada de terror a tots els països de la regió.\nCartago: La ciutat és destruïda pels àrabs i inicia la seva despoblació irreversible.\nCastres (Austràsia): Es funda l'abadia de Castres.\nMaastricht (Austràsia): Amand és nomenat bisbe de Tongres i Maastricht.\nSafetula (Àfrica): Gregori, governador romà d'Orient de la província, en batalla.\nAlbi (Austràsia): Constanci, bisbe de la ciutat.\n17 de gener – Bourges (Austràsia): Sant Sulpici el Pietós, fundador.\nA Wikimedia Commons hi ha contingut multimèdia relatiu a: 647\nObtingut de «https://ca.wikipedia.org/w/index.php?title=647&oldid=28883083»